විදෙස්ගත ශ්රමිකයන් නැවත පැමිණි පසු අභිමානයෙන් ජීවත්විය හැකි රටක් ගොඩනඟනවා
විදේශගත ශ්රමිකයන් සිය සේවා කාලය අවසන් කර නැවත රටට පැමිණි පසු ඔවුන්ට අභිමානයෙන් ජීවත්විය හැකි පරිසරයක් ගොඩනඟා දෙන බව ජනාධිපති රනිල් වික්රමසිංහ මහතා පැවසීය පසුගිය ආර්ථික අර්බුදය හමුවේ රටට විදේශ විනිමය උපයා දෙමින් ඔවුන් ලබාදුන් දායකත්වයට ස්තුතිය පිරිනැමූ ජනාධිපතිවරයා රටේ ආර්ථිකය ඉදිරියට ගෙන යෑමට එය මහත් ශක්තියක් වූ බව ද ප්රකාශ කළේය කුරුණෑගල සත්යවාදී පිටියේදී පැවැත්වුණු විගමනික හරසර වැඩසටහනේ සමාරම්භක අවස්ථාව ජනාධිපති රනිල් වික්රමසිංහ මහතාගේ ප්රධානත්වයෙන් පැවැත්විණි විගමනික ශ්රමිකයන් ශ්රී ලංකා ආර්ථිකයට ලබාදෙන දායකත්වය ඇගයීම සඳහා දීපව්යාප්තව සංවිධානය කර ඇති විගමනික හරසර වැඩසටහන මෙලෙස වයඹ පළාතින් ආරම්භ කෙරුණු අතර කුරුණෑගල පුත්තලම අනුරාධපුරය මාතලේ හා කෑගල්ල දිස්ත්රික්කවල විගමනික ශ්රමිකයෝ 5000ක් පමණ ඊට එක්ව සිටියහ ශ්රී ලංකා විදේශ සේවා නියුක්ති කාර්යාංශය විසින් සිදු කරනු ලබන සුබසාධන ප්රතිලාභ වැඩසටහන යටතේ ව්යවසායකයන් නිර්මාණය කිරීම සඳහා විගමනික ශ්රමිකයන් යෝජනා කරන ස්වයං රැකියා ආරම්භ කිරීමට අවශ්ය මූල්ය ප්රාග්ධනය ලෙස රුපියල් 50000 බැගින් ප්රදානය කිරීම ද මෙහිදී ජනාධිපතිවරයා අතින් සිදු කෙරිණි විගමනික ප්රජාව ආර්ථික හා සමාජය වශයෙන් සවි බල ගැන්වීම විගමනික ශ්රමිකයන්ගේ අයිතිවාසිකම් තහවුරු කිරීම අවශ්ය ප්රතිපත්ති සම්පාදනය කිරීම සඳහා අදහස් හා යෝජනා ලබා ගැනීම ද සිදුවූ අතර විගමනික ශ්රමිකයන් අතරට ගොස් ඔවුන්ගේ සුවදුක් විමසමින් සුහද පිළිසඳරක නිරත වීමට ද ජනාධිපතිවරයා අමතක නොකළේය කම්කරු හා විදේශ රැකියා ඇමැති මනුෂ නානායක්කාර එජාප උපනායක අකිල විරාජ් කාරියවසම් කම්කරු හා විදේශ රැකියා රාජ්ය ඇමැති ජගත් පුෂ්පකුමාර වයඹ ආණ්ඩුකාර නසීර් අහමඩ් පශු සම්පත් රාජ්ය ඇමැති සීබී හේරත් යන මහත්වරු ද මෙහිදී කතා කළහ